Сергей Есенин
Над водите езерни запламтя зора…

Превод от руски: Иван Николов, 1984

chitanka.info

Над водите езерни запламтя зора.

И тъжат глухарите в тъмната гора.

И скърби авлигата в клонестия дъб.

само аз съм радостен, не изпитвам скръб.

Знам, по пътя в тъмното ще се зададеш

и ще седнем двамата под копена свеж.

Ще те взема ласкаво като нежен цвят,

няма за щастливия съд на тоя свят.

Ще свалиш под ласките булото си ти

и нощта до съмнало ще ни приюти.

Да тъжат глухарите в тъмната гора,

крие мъка весела ранната зора.

1910

Издание: Сергей Есенин. Стихотворения. Поеми. Издателство „Народна култура“, 1984

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.